13. ΑΝΑΓΚ. ΝΟΜΟΣ υπ’ αριθ. 644 της 8/8 Νοεμ. 1945  Περί επαναφοράς εν ισχύϊ διατάξεων περί Κοινών Ταμείων Εισπράξεων των δι’ αυτοκινήτων συγκοινωνιών. Άρθρ.1.-1.Από της ενάρξεως της ισχύος του παρόντος, επαναφέρονται εν ισχύϊ το άρθρ. 7 και το εδάφ. 3 του άρθρ. 15 του από 22 Ιουλ. 1933 Ν.Δ/τος «Περί τροποποιήσεως και συμπληρώσεως της περί αυτοκινήτων εν γένει και του Τ.Π.Ι.Α.Α. κειμένης Νομοθεσίας», του κυρωθέντος δια του Νόμ. 6033 του έτους 1934, ως ταύτα συνεπληρώθησαν και ετροποποιήθησαν δια του άρθρου δευτέρου του Νόμου τούτου και του από 6 Ιουλ. 1935 Α. Νόμου «περί Συγκοινωνιών δι’ αυτοκινήτων και τροποποιήσεως του νόμ. 6033», άτινα είχον καταργηθή δια του Α.Ν. 646/1937 και του Α.Ν. 1197/1938. 2.Ομοίως από της ενάρξεως της ισχύος του παρόντος, επαναφέρονται εν ισχύϊ τα δια των αυτών ως άνω Α. Νόμων καταργηθέντα Δ/τα α)(το από 5/11 Δεκ. 1933 «Περί Κοινών Ταμείων Εισπράξεων των εντός ακτίνος 20 χιλιομέτρων από της Πλατείας της Ομονοίας λεωφορειακών γραμμών και β) το από 18/22 Ιαν. 1935 «Περί Κοινών Ταμείων Εισπράξεων υπεραστικών και αστικών δι’ αυτοκινήτων Συγκοινωνιών»). Τα ανωτέρω Δ/τα κατηργήθησαν εκ νέου και αντικατεστάθησαν δια των: α)Β.Δ.4/8 Μαΐου 1948 περί Κοινών Ταμείων Εισπράξεων των αστικών δια λεωφορείων συγκοινωνιών (τροποποιηθέντος δια των Β.Δ. 12/17 Αυγ. 1949 και 25/26 Σεπτ. 1951) και  β)Β.Δ. 4/8 Μαΐου 1948 περί Κοινών Ταμείων Εισπράξεων των υπεραστικών δι’ αυτοκινήτων συγκοινωνιών (τροποποιηθέντος δια του Β.Δ. 12/17 Αυγ. 1949). Άρθρ.2.-1.Δια την σύστασιν των δυνάμει των, δια του παρόντος επαναφερομένων εν ισχύϊ διατάξεων, Κοινών Ταμείων Εισπράξεων, δεν απαιτείται ελάχιστός τις αριθμός μετεχόντων αυτοκινήτων. Ταύτα δύνανται να συσταθώσιν υπό οιονδήποτε αριθμόν αυτοκινήτων. 2.Τα Κοινά Ταμεία Εισπράξεων καταργούνται ή ανασυνιστώνται δι’ αποφάσεως του Υπουργού των Μεταφορών, μετά γνώμην του Συμβουλίου Αυτοκινήτων. Άρθρ.3.-1.Δια την τεχνικήν παρακολούθησιν και έλεγχον των ιδρυομένων Κοινών Ταμείων επιβάλλεται εισφορά 0,3% επί των ακαθαρίστων Εισπράξεων των δια του παρόντος Νόμου συνιστωμένων Κοινών Ταμείων, μη επεκτεινομένης της εισπράξεως ταύτης επί των Κοινών Ταμείων, άτινα καταβάλλουσιν εισφοράν υπέρ του Οργανισμού Ελέγχου των δι’ Αυτοκινήτων Συγκοινωνιών (Ο.Ε.Α.Σ.). 2.Το προϊόν της εισφοράς ως και το, κατά τας διατάξεις του Α.Ν. 817/1943, ποσοστόν 5% επί των εισπράξεων του Ο.Ε.Α.Σ. κατατίθεται εις την Εθνικήν Τράπεζαν και χρησιμοποιείται δια τας εν τω ρηθέντι Α.Ν. 817/1943 καθοριζομένας ανάγκας, ως και δια τας πάσης φύσεως δαπάνας ελέγχου των ιδρυομένων Κοινών Ταμείων και των δι’ Αυτοκινήτων Συγκοινωνιών εν γένει και την κάλυψιν δαπανών υπέρ του διατιθεμένου δια προσθέτους εργασίας του Υπουργείου Μεταφορών, προσωπικού του Υπουργείου τούτου, ως και των απαραιτήτων μέσων κινήσεως των χρησιμοποιουμένων δια την, επί των δι’ αυτοκινήτων συγκοινωνιών άσκησιν του ελέγχου. 3.Η κίνησις του λογαριασμού τούτου ενεργείται υπό του Υπουργού των Μεταφορών κατά τα δια γενικών αποφάσεων αυτού ορισθησόμενα, δυναμένου να μεταβιβάση μέρος της δικαιοδοσίας του εις τον Γενικόν Διευθυντήν των Αυτοκινήτων. Άρθρ.4.-Η ισχύς του παρόντος άρχεται από της δημοσιεύσεώς του εις την Εφημερίδα της Κυβερνήσεως. (Αντί των σελ. 282,001 και 282,01(α) Σελ.282,01(β) Τεύχος 566-Σελ.77 Κοινά Ταμεία Εκμεταλλεύσεως Λεωφορείων (ΚΤΕΛ) 21.Ζ.α.10β-13 